Populus

La piopa ( talpon, brèdola o albara) (nome sientifego Populus nigra) l'è na pianta de la fameja de le Salicaceae. Al mondo iè presenti 30 specie de piope, tute originarie de l'emisfero boreal.

Sta pianta la riva fin a 20 metri de altezza e el peon el pol rivar a do metri e mezo de diametro. Le foje le ga forma tonda, triangolar o lobada.

La scorza del peon ła xe bianca, verdastra, pì vanti bisa che la se destaca a strissete

L'alteza de le  piope la va dai 15 ai 30 metri e oltre, con trochi che i pol sorpasar i 2,5 metri de circonferènza.

La scorza de le piante zoene l'è gualiva, con colorasion che le va dal bianco al verdo al griso scuro. In tei esemplari pì veci, la scorza la deventa rugosa e profondamente crepà.

I buti iè robusti e iè presenti anca come buti apicali (contrariamente ai "cuxini" salgari). Le foje le ga na forma  che la pol canbiarela da triangolare a circolare o, pì raramente, lobata, con longhi picoli.

In tele specie comprese in tele sezion Populus e Aegiros i picoli iè schizà, sicché el vento el pol facilmente movere le foje dando l'impression che l'arbaro "el sia drio tremare". Le dimension de le foje le varia facilmente da pianta a pianta e par solito le cambia colore in autuno, rivando ad esare zale o dorà.thumb|left|Scorza de piopa
I fiori, longhi e pendoloni i vien fora in marzo - april. Le semenze iè drento a de le balote de pelumìn bianco somejante a cotòn.

 Parché vienle piantà le piope? 
Le piope le vien piantà par far unbria drio le strade, par motivi ornamentali e par doparar el so legno.

 Legno 
El legno el vien doparà par far carta, conpensato, casete da inbałagio, fulminanti.
Ogni ano un etaro de piope el produxe mediamente na tonełada e mexa de legno.


Categoria:Àlbare
Categoria:Anzosperme